Here is a page extracted from Wikipedia that may contain CSS, HTML, and a lot of unformatted text.

Title: Chaime I d'Aragón
Content: Chaime I o Conqueridor (2 de febrero de 1208-27 de chulio de 1276) naixito de Montpeller y muerto en Alchezira. Yera fillo de Pero II d'Aragón y de María de Montpeller, descendient de l'emperador bizantín Isac I Comneno.

En a Cronica de Sant Chuan d'a Penya comentan que ye descendient d'emperadors bizantins:

Cuan morió Pero II teneba 6 anyos y yera en o poder de qui venció a su pai, Simón de Montfort. Lo puyoron a la cadiera reyal a os 11 anyos y lo declaroron mayor d'edat.

A os 22 escomenzó a conquiesta de Mallorca o 31 d'aviento de 1229. En 1230 prenió a isla y en 1232 fue reconoixito por os moros de Menorca y tres anyos dimpués conquerió Ibiza. Repartió as tierras a os caballers que l'heban aduyato en a conquiesta que yeran, amás gran parte, catalans de l'Ampurdán.

Dende 1232 dica 1245 conquerió o Reino de Valencia.

Cuan remató a conquiesta achustó con Fernando III o Santo o Tractau d'Almizra (1244) a on se fixoron as mugas d'as espansions d'as coronas d'Aragón y Castiella.

En a política exterior yera muit cheneroso. En o Tractau de Corbeil cedió a Loís IX de Francia os territorios dillá d'os Pireneus.

Yera Chaime I un hombre royo, de uellos foscos, valient, cheneroso y cruel. Tenió tres mullers lechitimas en a suya vida.

Con 13 anyatas feitas se casó con Alionor de Castiella, filla d'Alifonso VIII.

En 1235 se caso con Violant d'Hongría, filla d'Andreu d'Hongría con a que tenió tres fillos y tres fillas.

Dimpués de morir Violant, se casó en secreto con Teresa Gil de Bidaurre, que agafó a lepra y la quiso repudiar pero no lo consiguió. Mandó arrancar a luenga a Frai Berenguer de Castellbisbal, bispe de Chirona por charrar sobre o suyo matrimonio con Teresa.

Estió un gran amant d'a luenga catalana y ordenó que s'escribise tot en luenga vulgar. Escribió o Llibre dels feyts.

En Aragón, Catalunya y Valencia le succedió Pero III y, en Mallorca, o suyo atro fillo Chaime.

Reis d'Aragón
Naixius de Montpeller
1208 (naixencias)
1276 (muertes)